[{"text_idx": "#000000", "text": "Uned Datblygu Dysgu ac Addysgu"}, {"text_idx": "#000002", "text": "Fel arweinydd ein rhaglen TUAAU, rwy\u2019n cadw llygad allan am adnoddau i helpu staff i addysgu\u2019n effeithiol. Mae\u2019r rhain yn cynnwys gweminarau, podlediadau, pecynnau cymorth ar-lein, cyhoeddiadau a mwy. Mae\u2019r pynciau\u2019n cynnwys dysgu gweithredol, addysgu ar-lein/cyfunol, hygyrchedd/cynhwysiant, a dylunio dysgu effeithiol yn seiliedig ar wyddoniaeth wybyddol. Rwyf wedi rhestru isod eitemau y sylwais arnynt yn ystod yr wythnos ddiwethaf. Er mwyn eglurder, ein polisi yw dangos y teitlau a\u2019r disgrifiadau yn yr iaith y cyflwynir yr adnoddau ynddi."}, {"text_idx": "#000003", "text": "Ewch i\u2019r dudalen archebu Hyfforddiant Staff i weld pa hyfforddiant a gynigir gan yr Uned Datblygu Dysgu ac Addysgu a staff eraill Prifysgol Aberystwyth. Gobeithio y bydd y crynodeb wythnosol hwn o adnoddau yn ddefnyddiol ichi. Os oes gennych unrhyw gwestiynau neu awgrymiadau, cysylltwch a\u0302\u2019n ti\u0302m ar lteu@aber.ac.uk. Efallai hefyd yr hoffech ddilyn fy nghyfrif Twitter, Mary Jacob L&T."}, {"text_idx": "#000005", "text": "Mae Prifysgol Aberystwyth yn cymryd rhan yn y prosiect Profiad Mewnwelediad Digidol sy\u2019n ceisio ymchwilio i brofiadau ein myfyrwyr o dechnoleg."}, {"text_idx": "#000006", "text": "Mae\u2019n galluogi inni gael gwell syniad o sut mae myfyrwyr yn defnyddio technoleg a meincnodi ein canlyniadau yn erbyn sefydliadau Addysg Uwch eraill yn ein sector. Yna gallwn ddefnyddio\u2019r wybodaeth hon i wella profiadau digidol y myfyrwyr."}, {"text_idx": "#000007", "text": "Mae\u2019r arolwg ar agor yn awr tan 18 Ebrill."}, {"text_idx": "#000008", "text": "Sut gallaf annog myfyrwyr i gymryd rhan?"}, {"text_idx": "#000009", "text": "Anfon e-bost/cyhoeddiad.Rhoi\u2019r dolenni ar Blackboard.Postio\u2019r dolenni ar y cyfryngau cymdeithasol."}, {"text_idx": "#000013", "text": "Mae recordiad o elfennau trosglwyddo\u2019r sesiwn ar gael ar Panopto. Gallwch hefyd lawrlwytho\u2019r sleidiau a ddefnyddiodd."}, {"text_idx": "#000014", "text": "I\u2019r rhai ohonoch sydd a\u0302 diddordeb mewn archwilio adborth ymhellach, gallwch edrych ar y cyfeiriadau a ddefnyddiodd Rob yn ei sesiwn:"}, {"text_idx": "#000015", "text": "Ein digwyddiad Siaradwr Gwadd nesaf yw Dr Mary Davies o Oxford Brookes a bydd cydweithwyr eraill yn ymuno a\u0302 hi i drafod sut y gallwn ganfod twyll contract posibl yn ystod y broses farcio. Cynhelir y gweithdy hwn ar 20 Mai 2022, 12:30-13:30. Mae modd archebu ar gyfer y sesiwn nawr."}, {"text_idx": "#000016", "text": "Nodyn i\u2019ch atgoffa hefyd bod ein Galwad am Gynigion ar gyfer ein Cynhadledd Dysgu ac Addysgu Flynyddol ar agor ar hyn o bryd."}, {"text_idx": "#000020", "text": "Gallwch gyflwyno a gweld yr alwad am gynigion ar-lein."}, {"text_idx": "#000023", "text": "Yn adlewyrchu\u2019r ymroddiad sydd gan staff Prifysgol Aberystwyth i wella profiad dysgu eu myfyrwyr."}, {"text_idx": "#000025", "text": "Addysgeg gynhwysol a chynaliadwy Dilysrwydd asesu, asesu dilys, ac ymgysylltu ag adborthSgiliau sgaffaldio ar draws y cwricwlwm a thu hwntDatblygu cymuned Prifysgol DdwyieithogGweithio gyda myfyrwyr fel partneriaid i ddylunio dysgu Dysgu gweithredol yn y dirwedd addysg uwch heddiw"}, {"text_idx": "#000026", "text": "Mae croeso i staff, cynorthwywyr dysgu uwchraddedig, a myfyrwyr gynnig sesiynau ar unrhyw bwnc sy\u2019n berthnasol i ddysgu, yn enwedig os ydynt yn canolbwyntio ar ymgorffori a defnyddio technoleg wrth ddysgu. Mae croeso i chi gyflwyno pynciau eraill, hyd yn oed os nad ydynt yn cyd-fynd ag un o\u2019r canghennau uchod."}, {"text_idx": "#000027", "text": "Rydym yn annog cyflwynwyr i ystyried defnyddio fformatau amgen sy\u2019n cyd-fynd a\u0302\u2019r hyn a drafodir yn eu sesiynau. Gan hynny, ni fyddwn yn gofyn am fformat cyflwyno safonol, ond gofynnwn i chi gynnwys fformat, hyd y sesiwn ac unrhyw ofynion eraill a fo gennych wrth i chi wneud eich cynnig isod."}, {"text_idx": "#000028", "text": "Gofynnwn i chi lenwi\u2019r ffurflen hon erbyn 27 Mai 2022."}, {"text_idx": "#000029", "text": "Anelwn at roi gwybod i chi am ganlyniad eich cais erbyn 17 Mehefin 2022. Os oes gennych chi unrhyw gwestiynau, mae croeso i chi gysylltu a\u0302\u2019r Uned Datblygu ac Addysgu am udda@aber.ac.uk."}, {"text_idx": "#000030", "text": "Ar 21 Mawrth bydd Vevox, meddalwedd pleidleisio\u2019r Brifysgol, yn cael ei ddiweddaru gyda rhywfaint o nodweddion ychwanegol."}, {"text_idx": "#000031", "text": "Rydym yn falch iawn o allu gweld rhai o\u2019r datblygiadau gan eu bod yn geisiadau yr ydym wedi\u2019u gwneud i Vevox ar eich rhan."}, {"text_idx": "#000032", "text": "Yn gyntaf, ar gyfer ymarferwyr dysgu o bell a\u2019r rhai sydd am i fyfyrwyr ymgymryd a\u0302 phleidleisio wrth eu pwysau, mae cwisiau wrth eich pwysau yn cael eu cyflwyno i\u2019r offer arolwg."}, {"text_idx": "#000033", "text": "Bydd angen i chi greu arolwg ac yna ychwanegu ateb cywir. Gall myfyrwyr wneud hyn yn ddienw neu gallwch ddewis eu hadnabod."}, {"text_idx": "#000034", "text": "Mae\u2019r byrddau Holi ac Ateb yn dal i gael eu tanddefnyddio rywfaint yma yn PA, ond bydd opsiwn i dagio cwestiynau a sylwadau. Bydd yn ddefnyddiol i\u2019r rhai ohonoch sy\u2019n cyd-gyflwyno cyflwyniad ac sydd am glustnodi cwestiynau penodol i gyflwynydd."}, {"text_idx": "#000035", "text": "Mae rhagor o wybodaeth am nodweddion newydd Vevox ar gael ar eu blogbost diweddariad."}, {"text_idx": "#000036", "text": "Rydym mewn cysylltiad rheolaidd a\u0302\u2019n rheolwyr cyfrif Vevox. Maent eisoes wedi cynorthwyo i greu agweddau dwyieithog ac wedi estyn allan atom i gael trafodaeth bellach ar sut y gellid datblygu hyn ymhellach. Hefyd, dyma rai o\u2019r ceisiadau am welliannau yr ydym wedi gofyn amdanynt:"}, {"text_idx": "#000037", "text": "Graff gwasgariad o\u2019r cwestiwn X YCwestiwn sy\u2019n seiliedig ar drefn neu ddilyniant"}, {"text_idx": "#000038", "text": "Nodyn i atgoffa\u2019r mathemategwyr yn ein plith fodLaTex ar gael yn eich mathau o gwestiynau."}, {"text_idx": "#000039", "text": "Nid yw Vevox wedi\u2019i gyfyngu i weithgareddau dysgu ac addysgu. Gall pob aelod o\u2019r Brifysgol fewngofnodi a defnyddio Vevox. Os ydych chi\u2019n cynnal cyfarfod ac eisiau gosod po\u0302l i\u2019r mynychwyr, gallai Vevox fod yn ddefnyddiol i chi. Edrychwch ar eu hastudiaethau achos diweddar ar sut iwneud cyfarfodydd yn rhyngweithiol gyda Vevox."}, {"text_idx": "#000040", "text": "Os yw Vevox yn newydd i chi, yna mae gennym ganllawiau arein tudalennau gwe. Mae Vevox yn cynnal sesiynau hyfforddi 15 munud \u2013cofrestru ar-lein. Rydyn ni bob amser yn barod i glywed am unrhyw beth arloesol yr ydych yn ei wneud a\u0302 Vevox felly cysylltwch a\u0302 ni os ydych chi\u2019n gwneud rhywbeth cyffrous."}, {"text_idx": "#000041", "text": "Su\u2019mae! Fy enw i yw Keziah ac ymunais a\u0302\u2019r UDDA yn 2022 fel Cynorthwyydd Cymorth, felly byddaf yn cynorthwyo\u2019r ti\u0302m mewn amrywiaeth o ffyrdd, o ymdrin ag ymholiadau i gefnogi sesiynau DPP a\u2019r gynhadledd Dysgu ac Addysgu flynyddol. Deuthum i Aber am y tro cyntaf yn 2012 fel myfyriwr israddedig gyda\u2019r adran Hanes a Hanes Cymru. Ar o\u0302l graddio arhosais i gwblhau MA, cyn treulio cyfnod byr yng Nghaerly\u0302r. Ar o\u0302l hynny roeddwn yn ddigon ffodus i allu ymgymryd a\u0302 PhD yma yn ymchwilio i hanes modern cynnar Ceredigion drwy ddefnyddio cofnodion troseddol yn Llyfrgell Genedlaethol Cymru.Yn ystod y PhD cefais gyfle i wneud rhywfaint o addysgu o fewn yr adran ac i gymryd rhan yn y rhaglen AUMA. Deuthum yn angerddol am ddod o hyd i ffyrdd newydd o wella addysgu mewn Addysg Uwch, yn enwedig yr agwedd o gydbwyso\u2019r holl elfennau gwahanol sy\u2019n rhan o gynllunio rhaglen werth chweil a diddorol."}, {"text_idx": "#000042", "text": "Fy meysydd diddordeb presennol y tu allan i\u2019m hymchwil, yw dysgu Cymraeg ac edrych ar ffyrdd o ddefnyddio syniadau am hyfforddiant arweinyddiaeth o fusnes a diwydiant mewn addysgu israddedig i feithrin hyder a menter mewn myfyrwyr.Rwy\u2019n edrych ymlaen at gefnogi staff a myfyrwyr Aberystwyth yn eu datblygiad parhaus, a chwrdd a\u0302 phobl newydd o bob cwr o\u2019r brifysgol."}, {"text_idx": "#000045", "text": "Subscribe to Blog via Email\nEnter your email address to subscribe to this blog and receive notifications of new posts by email."}, {"text_idx": "#000046", "text": "Subscribe to Blog via Email"}, {"text_idx": "#000047", "text": "Enter your email address to subscribe to this blog and receive notifications of new posts by email."}]